Guri Knotten

Guri Knotten (født 20. juli 1974) er en norsk idrettsleder, langrennstrener og tidligere landslagsløper i langrenn. 

Knotten bodde tidligere i Sveits der hun fra 2011 til 2014 var sportssjef for det sveitsiske langrennslandslaget. Hun har også vært trener for det private langrennslaget Engadin Skimarathon Team. Hun arbeider også for FIS som teknisk delegert, og hun er sponsoransvarlig for Marit Bjørgen. I 2014 ble hun ansatt som prosjektleder for Trondheims søknad om å bli arrangør av VM på ski 2021. Siden juni 2016 har hun vært engasjert som prosjektleder for Trondheims søknad om VM på ski i 2023.

Guri Knotten Hetland gikk førsteetappen da Varden IL vant 3 x 5 km stafett under NM 2008 i Bymarka i Trondheim. Hennes beste prestasjoner i verdenscupsammenheng er en åttendeplass i sprint fristil i Engelberg i desember 1998 og en sjuendeplass i klassisk sprint samme sted året etter. I 2000 gikk hun på det norske laget som tok VM-gull i lagtempo på rulleski.

Referanser

Eksterne lenker 
 

Norske idrettsledere
Norske langrennsløpere
Norske langrennstrenere
Norgesmestere i langrenn
Personer fra Meråker kommune